CELEX: 32006R0661
Language: sl
Date: 2006-04-28 00:00:00
Title: Uredba Komisije (ES) št. 661/2006 z dne  28. aprila 2006  o odstopanju od Uredbe (ES) št. 312/2001 o podrobnih pravilih uporabe za uvoz oljčnega olja s poreklom iz Tunizije glede mesečnih omejitev za obdobje od  1. maja 2006  do  31. oktobra 2006

29.4.2006   
            
            
               SL
            
            
               Uradni list Evropske unije
            
            
               L 116/36
            
         
      UREDBA KOMISIJE (ES) št. 661/2006
   z dne 28. aprila 2006
   o odstopanju od Uredbe (ES) št. 312/2001 o podrobnih pravilih uporabe za uvoz oljčnega olja s poreklom iz Tunizije glede mesečnih omejitev za obdobje od 1. maja 2006 do 31. oktobra 2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 2000/822/ES z dne 22. decembra 2000 o sklenitvi Sporazuma v obliki izmenjave pisem med Evropsko skupnostjo in Republiko Tunizijo o vzajemnih ukrepih liberalizacije in spremembah Protokolov o kmetijstvu k Pridružitvenemu sporazumu med ES in Tunizijo (1),
   ob upoštevanju Uredbe Sveta (ES) št. 865/2004 z dne 29. aprila 2004 o skupni ureditvi trga za oljčno olje in namizne oljke ter o spremembi Uredbe (EGS) št. 827/68 (2),
   ob upoštevanju naslednjega:
   
               (1)
            
            
               Člen 1 Uredbe Komisije (ES) št. 312/2001 (3) določa mesečno omejitev količine oljčnega olja za izdajo uvoznih dovoljenj v okviru kvote, določene v odstavku 1 navedenega člena.
            
         
               (2)
            
            
               Za tržno leto 2005/2006 je značilna nizka proizvodnja oljčnega olja, kar povzroča težave s preskrbo. Da bi olajšali preskrbo trga Skupnosti z oljčnim oljem, je treba od 1. maja 2006 in z odstopanjem od Uredbe (ES) št. 321/2001 odobriti izdajo dovoljenj brez mesečne omejitve.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za oljčno olje in namizne oljke –
            
         SPREJELA NASLEDNJO UREDBO:
   Člen 1
   Z odstopanjem od četrte alinee prvega pododstavka člena 1(2) Uredbe (ES) št. 312/2001 se za obdobje od 1. maja 2006 do 31. oktobra 2006 odobri izdaja dovoljenj brez mesečne omejitve.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. maja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. aprila 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 336, 30.12.2000, str. 92.
   
      (2)  UL L 161, 30.4.2004, str. 97.
   
      (3)  UL L 46, 16.2.2001, str. 3. Uredba, kakor je bila nazadnje spremenjena z Uredbo (ES) št. 1721/2005 (UL L 276, 21.10.2005, str. 3).